ΚΑΝΟΝΙΣΜΟΣ (ΕΟΚ) αριθ. 3576/92 ΤΟΥ ΣΥΜΒΟΥΛΙΟΥ της 7ης Δεκεμβρίου 1992 περί καθορισμού της έννοιας "καταγόμενα προϊόντα" ή "προϊόντα καταγωγής" που εφαρμόζεται σε ορισμένα ορυκτά προϊόντα και προϊόντα χημικών ή συναφών βιομηχανιών, στο πλαίσιο των προτιμησιακών καθεστώτων που χορηγούνται από την Κοινότητα σε τρίτες χώρες

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

Εκτιμώντας:

ότι τα πρωτόκολλα και παραρτήματα (1) σχετικά με τον καθορισμό της έννοιας "καταγόμενα προϊόντα" ή "προϊόντα καταγωγής" και τις μεθόδους διοικητικής συνεργασίας για την εφαρμογή των προτιμησιακών καθεστώτων τα οποία χορηγούνται από την Κοινότητα ως προς τις εισαγωγές από τρίτες χώρες εξαιρούν ορισμένα ορυκτά προϊόντα και προϊόντα χημικών ή συναφών βιομηχανιών από το τέλος εφαρμογής τους, ιδίως όσον αφορά τον ορισμό της έννοιας "καταγόμενα προϊόντα" ή "προϊόντα καταγωγής"-

ότι, για το σύνολο αυτών των προϊόντων που εισάγονται στο πλαίσιο των προτιμησιακών καθεστώτων, τα κράτη μέλη ορίζουν την έννοια "καταγόμενα προϊόντα" ή "προϊόντα καταγωγής" σύμφωνα με την εθνική τους νομοθεσία-

ότι η εσωτερική αγορά περιλαμβάνει ένα χώρο δίχως εσωτερικά σύνορα μέσα στον οποίο εξασφαλίζεται, μεταξύ άλλων, η ελεύθερη κυκλοφορία των εμπορευμάτων- ότι θα πρέπει, συνεπώς, να διασφαλίζεται η ενιαία εφαρμογή των διατάξεων των σχετικών με τον ορισμό της έννοιας "καταγόμενα προϊόντα" ή "προϊόντα καταγωγής" που εφαρμόζεται σε ορισμένα ορυκτά προϊόντα χημικών ή συναφών βιομηχανιών, στο πλαίσιο προτιμησιακών καθεστώτων που χορηγούνται από την Κοινότητα σε τρίτες χώρες-

ότι, για τα εν λόγω προϊόντα, θα πρέπει κατά συνέπεια να καθοριστούν οι προϋποθέσεις υπό τις οποίες αποκτούν αυτά τον χαρακτήρα του καταγόμενου προϊόντος για την εφαρμογή των προαναφερόμενων προτιμησιακών καθεστώτων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την εφαρμογή των διατάξεων σχετικά με τα προτιμησιακά καθεστώτα που χορηγούνται από την Κοινότητα σε ορισμένα ορυκτά προϊόντα και προϊόντα χημικών ή συναφών βιομηχανιών, τα οποία αναφέρονται στο παράρτημα, καταγωγής Αλγερίας, Αυστρίας, Κύπρου, Αιγύπτου, Φινλανδίας, Ουγγαρίας, Ισλανδίας, νήσων Φερόε, Ισραήλ, Ιορδανίας, Λιβάνου, Μάλτας, Μαρόκου, Νορβηγίας, Πολωνίας, Τσεχοσλοβακίας, Συρίας, Σουηδίας, Ελβετίας, Τυνησίας και κρατών ΑΚΕ, που καλούνται εφεξής "δικαιούχες χώρες ή εδάφη", θεωρούνται ως καταγόμενα προϊόντα μιας εξ αυτών των δικαιούχων χωρών ή εδαφών:

α) τα προϊόντα που λαμβάνονται εξ ολοκλήρου σε δικαιούχο χώρα έδαφος-

β) τα προϊόντα που λαμβάνονται σε δικαιούχο χώρα ή έδαφος και στην κατασκευή των οποίων υπεισέρχονται προϊόντα άλλα από τα αναφερόμενα στο στοιχείο α), που καλούνται εφεξής "μη καταγόμενες ύλες", εφόσον οι ύλες αυτές απετέλεσαν αντικείμενο επαρκούς κατεργασίας ή μεταποιήσεως κατά την έννοια του άρθρου 3.

Άρθρο 2

Για τους σκοπούς του άρθρου 1 στοιχείο α), θεωρούνται ως λαμβανόμενα εξ ολοκλήρου σε δικαιούχο χώρα ή έδαφος:

α) τα πετρελαιοειδή προϊόντα που εξάγονται από το έδαφός της ή από τον πυθμένα των θαλασσών ή των ωκεανών της-

β) τα πετρελαιοειδή προϊόντα που εξάγονται από τον θαλάσσιο πυθμένα ή από το θαλάσσιο υπέδαφος που βρίσκεται εκτός των χωρικών υδάτων, εφόσον η σχετική δικαιούχος χώρα ή έδαφος ασκεί, για σκοπούς εκμετάλλευσης, αποκλειστικά δικαιώματα επί του πυθμένα ή του υπεδάφους τούτου.

γ) τα πετρελαιοειδή προϊόντα που παρασκευάζονται στη χώρα αυτή αποκλειστικά από προϊόντα που αναφέρονται στα στοιχεία α) και β).

Άρθρο 3

Για τους σκοπούς του άρθρου 1 στοιχείο β), οι μη καταγόμενες ύλες θεωρούνται ότι αποτέλεσαν αντικείμενο επαρκούς κατεργασίας ή μεταποίησης όταν το λαμβανόμενο προϊόν που αναφέρεται στις στήλες 1 και 2 του παραρτήματος πληροί τις προϋποθέσεις που καθορίζονται στη στήλη 3.

Άρθρο 4

Κατά την έννοια των κωδικών ΕΣ ex 2707, 2713 έως 2715, ex 2901, ex 2902 και ex 3403 που αναφέρονται στη στήλη 1 του παραρτήματος, οι απλές πράξεις, όπως ο καθορισμός, η καθίζηση, η αφαλάτωση, ο αποχωρισμός του ύδατος, η διύθιση, ο χρωματισμός, η σήμανση, η επίτευξη δεδομένης περιεκτικότητας σε θείο με την ανάμειξη προϊόντων διαφορετικής περιεκτικότητας σε θείο, όλοι οι συνδυασμοί των πράξεων αυτών ή παρόμοιες πράξεις, δεν προσδίδουν την καταγωγή.

Άρθρο 5

1. Στο μέτρο που οι διατάξεις των πρωτοκόλλων και παραρτημάτων σχετικά με τον ορισμό της έννοιας "καταγόμενα προϊόντα" ή "προϊόντα καταγωγής" και τις μεθόδους διοικητικής συνεργασίας για την εφαρμογή των προτιμησιακών καθεστώτων που χορηγούνται από την Κοινότητα σε δικαιούχο χώρα ή έδαφος δεν εφαρμόζονται ακόμη για τα προϊόντα που αναφέρονται στο παράρτημα του παρόντος κανονισμού και με την επιφύλαξη του άρθρου 1 και της παραγράφου 2 του παρόντος άρθρου, οι διατάξεις αυτές εφαρμόζονται, τηρουμένων των αναλογιών, για τα εν λόγω προϊόντα.

2. Για τους σκοπούς των διατάξεων που αναφέρονται στην παράγραφο 1, θεωρούνται επίσης ως μεταφερόμενα απευθείας από δικαιούχο χώρα ή έδαφος εξαγωγής στην Κοινότητα τα προϊόντα που αναφέρονται στο παράρτημα του παρόντος κανονισμού των οποίων η μεταφορά πραγματοποιείται μέσω δικτύου αγωγών που δανείζεται έδαφος άλλο από το έδαφος της δικαιούχου χώρας ή εδάφους.

Άρθρο 6

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Δεκεμβρίου 1992. Για το Συμβούλιο

Ο Πρόεδρος

D. HURD

(1) Πρωτόκολλο αριθ. 3 της συμφωνίας ΕΟΚ-Αυστρίας, ΕΕ αριθ. L 149 της 15. 6. 1988, σ. 5. Πρωτόκολλο αριθ. 3 της συμφωνίας ΕΟΚ-Φινλανδίας, ΕΕ αριθ. L 149 της 15. 6. 1988, σ. 75. Πρωτόκολλο αριθ. 3 της συμφωνίας ΕΟΚ-Ισλανδίας, ΕΕ αριθ. L 180 της 9. 7. 1988, σ. 5. Πρωτόκολλο αριθ. 3 της συμφωνίας ΕΟΚ-Νορβηγίας, ΕΕ αριθ. L 180 της 9. 7. 1988, σ. 75. Πρωτόκολλο αριθ. 3 της συμφωνίας ΕΟΚ-Σουηδίας, ΕΕ αριθ. L 216 της 8. 8. 1988, σ. 5. Πρωτόκολλο αριθ. 3 της συμφωνίας ΕΟΚ-Ελβετίας, ΕΕ αριθ. L 216 της 8. 8. 1988, σ. 75. Πρωτόκολλο αριθ. 3 της συμφωνίας ΕΟΚ-Νήσων Φερόε, ΕΕ αριθ. L 371 της 31. 12. 1991, σ. 40. Πρωτόκολλο αριθ. 2 της συμφωνίας ΕΟΚ-Μαρόκου, ΕΕ αριθ. L 264 της 27. 9. 1978, σ. 38. Πρωτόκολλο αριθ. 2 της συμφωνίας ΕΟΚ-Αλγερίας, ΕΕ αριθ. L 263 της 27. 9. 1978, σ. 40. Πρωτόκολλο αριθ. 2 της συμφωνίας ΕΟΚ-Τυνησίας, ΕΕ αριθ. L 265 της 27. 9. 1978, σ. 38. Πρωτόκολλο αριθ. 3 της συμφωνίας ΕΟΚ-Αιγύπτου, ΕΕ αριθ. L 266 της 27. 9. 1978, σ. 30. Πρωτόκολλο αριθ. 2 της συμφωνίας ΕΟΚ-Ιορδανίας, ΕΕ αριθ. L 268 της 27. 9. 1978, σ. 24. Πρωτόκολλο αριθ. 2 της συμφωνίας ΕΟΚ-Λιβάνου, ΕΕ αριθ. L 267 της 27. 9. 1978, σ. 24. Πρωτόκολλο αριθ. 2 της συμφωνίας ΕΟΚ-Συρίας, ΕΕ αριθ. L 269 της 27. 9. 1978, σ. 22. Πρωτόκολλο της συμφωνίας ΕΟΚ-Κύπρου, ΕΕ αριθ. L 339 της 28. 12. 1977, σ. 19. Πρωτόκολλο της συμφωνίας ΕΟΚ-Μάλτας, ΕΕ αριθ. L 111 της 28. 4. 1976, σ. 11. Παράρτημα της απόφασης αριθ. 2/76 που τροποποιεί το πρωτόκολλο αριθ. 3 της συμφωνίας ΕΟΚ-Ισραήλ, ΕΕ αριθ. L 190 της 29. 7. 1977, σ. 3. Πρωτόκολλο αριθ. 1 της τέταρτης σύμβασης ΑΚΕ-ΕΟΚ, ΕΕ αριθ. L 229 της 17. 8. 1991, σ. 134. Πρωτόκολλο αριθ. 4 της συμφωνίας ΕΟΚ-Πολωνίας, ΕΕ αριθ. L 114 της 30. 4. 1992, σ. 68. Πρωτόκολλο αριθ. 4 της συμφωνίας ΕΟΚ-ΤΣΟΔ, ΕΕ αριθ. L 115 της 30. 4. 1992, σ. 83. Πρωτόκολλο αριθ. 4 της συμφωνίας ΕΟΚ-Ουγγαρίας, ΕΕ αριθ. L 116 της 30. 4. 1992, σ. 115.

ΠΑΡΑΡΤΗΜΑ

Κωδικός ΕΣ Περιγραφή του προϊόντος Επεξεργασία ή μεταποίηση επί μη καταγομένων υλών, η οποία προσδίδει τον χαρακτήρα του καταγόμενου προϊόντος 1 2 3 ex 2707 Λάδια στα οποία τα αρωματικά συστατικά υπερισχύουν κατά βάρος από τα μη αρωματικά συστατικά, παρόμοια με ορυκτέλαια που λαμβάνονται με απόσταξη των πισσών από λιθάνθρακα σε υψηλή θερμοκρασία, που αποστάζουν 65 % ή/και πλέον του όγκου τους σε θερμοκρασία μέχρι 250 oC (στα οποία περιλαμβάνονται και τα μείγματα αποσταγμάτων του πετρελαίου και της βενζόλης), που προορίζονται να χρησιμοποιηθούν ως καύσιμα Πράξεις διύλισης ή/και μιας ή περισσότερων καθορισμένων κατεργασιών σύμφωνα με το προσάρτημα 1

Άλλες πράξεις κατά τις οποίες οι χρησιμοποιούμενες ύλες κατατάσσονται σε κλάση διαφορετική από εκείνη του προϊόντος. Εντούτοις, ύλες που κατατάσσονται στην ίδια κλάση μπορούν να χρησιμοποιούνται με την προϋπόθεση ότι η αξία τους δεν υπερβαίνει το 50 % της "τιμής εκ του εργοστασίου" του προϊόντος ex 2709 Λάδια ακατέργαστα από ασφαλτούχα ορυκτά Πυρόληση ασφαλτούχων ορυκτών 2710 έως 2712 Λάδια από πετρέλαιο ή από ασφαλτούχα ορυκτά, άλλα από τα ακατέργαστα λάδια. Παρασκευάσματα που δεν κατονομάζονται, ούτε περιλαμβάνονται αλλού, που περιέχουν κατά βάρος 70 % ή περισσότερα λάδια από πετρέλαιο ή ασφαλτούχα ορυκτά και στα οποία τα λάδια αυτά αποτελούν το βασικό συστατικό.

Αέριο πετρελαίου και άλλοι αέριοι υδρογονάνθρακες.

Βαζελίνη, παραφίνη, κερί πετρελαίου μικροκρυστάλλινο, "slack wax", οζοκηρίτης, κερί από λιγνίτη, κερί από τύρφη, άλλα ορυκτά κεριά και παρόμοια προϊόντα που παίρνονται με σύνθεση ή με άλλες μεθόδους, έστω και χρωματισμένα Πράξεις διύλισης ή/και μιας ή περισσότερων καθορισμένων κατεργασιών σύμφωνα με το προσάρτημα 2

Άλλες πράξεις κατά τις οποίες οι χρησιμοποιούμενες ύλες κατατάσσονται σε κλάση διαφορετική από εκείνη του προϊόντος. Εντούτοις, ύλες που κατατάσσονται στην ίδια κλάση μπορούν να χρησιμοποιούνται με την προϋπόθεση ότι η αξία τους δεν υπερβαίνει το 50 % της "τιμής εκ του εργοστασίου" του προϊόντος 2713 έως 2715 Οπτάνθρακας (κοκ) από πετρέλαιο, άσφαλτος από πετρέλαιο και άλλα υπολείμματα των λαδιών πετρελαίου ή των ασφαλτούχων ορυκτών

Άσφαλτοι εν γένει, φυσικές σχίστες και άμμος, ασφαλτούχα

Μείγματα ασφαλτικά με βάση τη φυσική άσφαλτο, εν γένει την πίσσα του πετρελαίου, την ορυκτή πίσσα ή το υπόλειμμα αυτής Πράξεις διύλισης ή/και μιας ή περισσότερων καθορισμένων κατεργασιών σύμφωνα με το προσάρτημα 1

Άλλες πράξεις κατά τις οποίες οι χρησιμοποιούμενες ύλες κατατάσσονται σε κλάση διαφορετική από εκείνη του προϊόντος. Εντούτοις, ύλες που κατατάσσονται στην ίδια κλάση μπορούν να χρησιμοποιούνται με την προϋπόθεση ότι η αξία τους δεν υπερβαίνει το 50 % της "τιμής εκ του εργοστασίου" του προϊόντος ex 2901 Υδρογονάνθρακες άκυκλοι που προορίζονται να χρησιμοποιηθούν σαν καύσιμα Πράξεις διύλισης ή/και μιας ή περισσότερων καθορισμένων κατεργασιών σύμφωνα με το προσάρτημα 1

Άλλες πράξεις κατά τις οποίες όλες οι χρησιμοποιούμενες ύλες κατατάσσονται σε κλάση διαφορετική από εκείνη του προϊόντος. Εντούτοις, ύλες που κατατάσσονται στην ίδια κλάση μπορούν να χρησιμοποιούνται με την προϋπόθεση ότι η αξία τους δεν υπερβαίνει το 50 % της "τιμής εκ του εργοστασίου" του προϊόντος ex 2902 Κυκλανικοί και κυκλενικοί υδρογονάνθρακες (με εξαίρεση τα αζουλένια), βενζόλιο, τολουόλιο, ξυλόλιο, προορισμένοι να χρησιμοποιηθούν σαν καύσιμα Πράξεις διύλισης ή/και μιας ή περισσότερων καθορισμένων κατεργασιών σύμφωνα με το προσάρτημα 1

Άλλες πράξεις κατά τις οποίες οι χρησιμοποιούμενες ύλες κατατάσσονται σε κλάση διαφορετική από εκείνη του προϊόντος. Εντούτοις, ύλες που κατατάσσονται στην ίδια κλάση μπορούν να χρησιμοποιούνται με την προϋπόθεση ότι η αξία τους δεν υπερβαίνει το 50 % της "τιμής εκ του εργοστασίου" του προϊόντος ex 3403 Παρασκευάσματα λιπαντικά που περιέχουν λιγότερα από 70 %, κατά βάρος, λάδια από πετρέλαια ή λάδια από ασφαλτούχο ορυκτό Πράξεις διύλισης ή/και μιας ή περισσότερων καθορισμένων κατεργασιών σύμφωνα με το προσάρτημα 1

Άλλες πράξεις κατά τις οποίες οι χρησιμοποιούμενες ύλες κατατάσσονται σε κλάση διαφορετική από εκείνη του προϊόντος. Εντούτοις, ύλες που κατατάσσονται στην ίδια κλάση μπορούν να χρησιμοποιούνται με την προϋπόθεση ότι η αξία τους δεν υπερβαίνει το 50 % της "τιμής εκ του εργοστασίου" του προϊόντος ex 3404 Κεριά τεχνητά και κεριά παρασκευασμένα με βάση την παραφίνη, κεριά πετρελαίου, κεριά που λαμβάνονται από ασφαλτούχα ορυκτά, από υπολείμματα παραφινών Κατασκευή στην οποία όλες οι χρησιμοποιούμενες ύλες κατατάσσονται σε κλάση διαφορετική από εκείνη του προϊόντος. Εντούτοις, ύλες που κατατάσσονται στην ίδια κλάση μπορούν να χρησιμοποιούνται με την προϋπόθεση ότι η αξία τους δεν υπερβαίνει το 50 % της "τιμής εκ του εργοστασίου" του προϊόντος ex 3811 Παρασκευασμένα προσθετικά για λιπαντικά λάδια, που περιλαμβάνουν λάδια πετρελαίου ή από ασφαλτούχα ορυκτά Κατασκευή κατά την οποία η αξία των χρησιμοποιούμενων υλών της κλάσης 3811 δεν πρέπει να υπερβαίνει το 50 % της "τιμής εκ του εργοστασίου" του προϊόντος

(1) Βλέπε συμπληρωματικό επεξηγηματικό σημείωμα 4 β του κεφαλαίου 27 της συνδυασμένης ονοματολογίας. Προσάρτημα 1 Κατά την ένννοια των κλάσεων ex 2707, 2713, ex 2901, ex 2902 και ex 3403 νοούνται ως "καθορισμένες κατεργασίες":

α) η υπό κενό απόσταξη- β) η επαναπόσταξη με μέθοδο πολύ προωθημένης κλασματοποίησης (1)- γ) η πυρόλυση- δ) ο ανασχηματισμός ή αναμόρφωση- ε) η εκχύλιση με εκλεκτικούς διαλύτες- ζ) η επεξεργασία που περιλαμβάνει όλες τις παρακάτω πράξεις: κατεργασία με πυκνό θειικό οξύ ή με ατμίζον θειικό οξύ ή με τριοξείδιο του θείου (θειικός ανυδρίτης), εξουδετέρωση με αλκαλικά μέσα, αποχρωματισμό και καθαρισμό με γη ενεργό από τη φύση της, με ενεργοποιημένη γη, με ενεργό άνθρακα ή βωξίτη- η) ο πολυμερισμός- θ) η αλκυλίωση- ι) ο ισομερισμός.

Προσάρτημα 2 Κατά την ένννοια των κλάσεων 2710 έως 2712 θεωρούνται ως "καθορισμένες κατεργασίες":

α) η υπό κενό απόσταξη- β) η επαναπόσταξη με μέθοδο πολύ προωθημένης κλασματοποίησης (1)- γ) η πυρόλυση- δ) ο ανασχηματισμός ή αναμόρφωση- ε) η εκχύλιση με εκλεκτικούς διαλύτες- ζ) η επεξεργασία που περιλαμβάνει όλες τις παρακάτω πράξεις: κατεργασία με πυκνό θειικό οξύ ή με ατμίζον θειικό οξύ ή με τριοξείδιο του θείου (θειικός ανυδρίτης), εξουδετέρωση με αλκαλικά μέσα, αποχρωματισμό και καθαρισμό με γη ενεργό από τη φύση της, με ενεργοποιημένη γη, με ενεργό άνθρακα ή βωξίτη- η) ο πολυμερισμός- θ) η αλκυλίωση- ι) ο ισομερισμός- κ) η αποθείωση, με χρήση υδρογόνου, αποκλειστικά για προϊόντα της κλάσης ex 2710, με την οποία πετυχαίνεται μείωση τουλάχιστον κατά 85 % της περιεκτικότητας σε θείο των προϊόντων που υφίστανται κατεργασία (μέθοδος ASTM D 1 266-59 Τ)- λ) η αποπαραφίνωση με μέθοδο διαφορετική από την απλή διύθιση, αποκλειστικά για τα προϊόντα της κλάσης 2710- μ) η κατεργασία με υδρογόνο, διαφορετική από την αποθείωση, αποκλειστικά για προϊόντα της διάκρισης ex 2710, κατά την οποία το υδρογόνο μετέχει ενεργά σε χημική αντίδραση, που πραγματοποιείται με πίεση ανώτερη των 20 bar και σε θερμοκρασία ανώτερη των 250 βαθμών Κελσίου, με τη βοήθεια καταλύτη. Οι τελικές κατεργασίες με υδρογόνο των λιπαντικών λαδιών της κλάσης ex 2710 που έχουν σκοπό κυρίως τη βελτίωση του χρώματος ή τη σταθεροποίηση (π.χ. η τελική επεξεργασία με υδρογόνο ή ο αποχρωματισμός), δεν θεωρούνται, αντίθετα, ως καθορισμένες κατεργασίες- ν) η απόσταξη με ατμοσφαιρική πίεση, αποκλειστικά για τα προϊόντα της κλάσης ex 2710, με τον όρο ότι αυτά αποστάζουν κατ' όγκο, με τις απώλειες, λιγότερο του 30 % στους 300 βαθμούς Κελσίου, σύμφωνα με τη μέθοδο ASTM D 86- ξ) η κατεργασία με ηλεκτρική εκκένωση ρεύματος υψηλής συχνότητας, αποκλειστικά για λιπαντικά λάδια άλλα από το πετρέλαιο εσωτερικής καύσεως και τα πετρέλαια εξωτερικής καύσεως της κλάσης ex 2710.